محمد ابراهيم محمد الحماقى مغنى من مصر. محمد حماقى اتولد فى 4 نوفمبر 1975، فى القاهره. اتخرج من كليه التربيه الموسيقيه جامعة حلوان. فى يوليه 2011، اتعرض لازمه قلبيه مفاجئه، وخف منها بعد عمليه جراحيه. محمد حماقى اتجوز من نهله الحاجرى فى 7 ديسمبر 2011. وانفصل عنها فى يوليه 2014، ورجعلها بعد سنتين من الانفصال. وفى 6 يونيه 2017 خلفو بنت سماها "فاطمه". ابتدى علاقه حماقى بالغنا سنه 1997 لما قدم اول اغانيه "الحلو يحب الحنيه" فى ألبوم غنائى بعنوان لقاء النجوم 3، واللى شارك فيه المطرب محمد منير، والمطرب حميد الشاعرى، والمطربه المعتزله حنان. نزلتله بعد كده اغانى سينجل وعلى فترات متباعده. فى عام 2000 شارك حماقى فى اوبريت "القدس هترجع لنا"، واللى ساهم فى معرفه الجمهور ليه. أصدر حماقى البومه الغنائى الاول سنه 2003 بعنوان خلينا نعيش، بعد ما قدمه الموزع الموسيقى طارق مدكور للمنتج الفنى نصيف قزمان صاحب شركه صوت الدلتا للانتاج الفنى، واللى اتحمس ليه كتير، وحقق البوم حماقى نجاح كبير.